לאנדרו קסטאן

לאנדרו קסטאן דה סילבה (בפורטוגזית: Leandro Castán da Silva; נולד ב-5 בנובמבר 1986 בסאו פאולו, ברזיל) הוא כדורגלן ברזילאי המשחק בעמדת הבלם בקבוצת ואסקו דה גאמה.

קריירת מועדונים

קסטאן חתם בקבוצה השוודית, הלסינגבורג בשנת 2007 אחרי שהות כבת שנתיים בקבוצת אתלטיקו מיניירו, הוא ערך את הופעת הליגה הראשונה שלו בליגה השוודית ב-24 בספטמבר 2007. הוא ערך 5 הופעות בסך הכל במדי הקבוצה והצליח להבקיע שער אחד, כשאת אותו שער הבקיע במסגרת הליגה האירופית כנגד הקבוצה ההולנדית פ.ס.וו. איינדהובן.
לאחר מכן חזר לליגה הברזילאית ובילה תקופות קצרות בברוארי וקורינתיאנס.
קפיצת המדרגה בקריירה של קסטאן הגיעה כאשר הוחתם במועדון האיטלקי, רומא. קסטאן הפך להיות חבר הרכב קבוע ב-11 של רומא, והפך לאחד מעמודי התווך בהגנה הרומאית. את שערו הראשון במדי הקבוצה הבקיע במחזור ה-16 בניצחון 4-2 על פיורנטינה.

נבחרת ברזיל

קסטאן ערך את הופעתו הראשונה בנבחרת הבוגרת של ברזיל במשחק ידידות כנגד נבחרת יפן באמצע חודש אוקטובר 2012.

חיים אישיים

בשנת 2014 נמצא במוחו של קסטאן המנגיומה. בדצמבר של אותה שנה הוא עבר ניתוח, מה שגרם לו לפספס את כל יתר עונת 2014-15. הוא חזר להתאמן עונה אחת לאחר מכן.

קישורים חיצוניים

כדורגלנים ברזילאים
בלמי כדורגל ברזילאים
סאו פאולו: כדורגלנים
כדורגלני אתלטיקו מיניירו
כדורגלני הלסינגבורג
כדורגלני קורינתיאנס
כדורגלני רומא
כדורגלני סמפדוריה
כדורגלני טורינו
כדורגלני נבחרת ברזיל
ברזילאים שנולדו ב-1986